Ehdotus Euroopan parlamentin ja neuvoston direktiiviksi arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta annetun neuvoston direktiivin 85/611/ETY muuttamisesta rahastoyhtiöiden ja lyhennettyjen tarjousesitteiden sääntelemiseksi /* KOM/98/0451 lopull. - COD 98/0242 */



Virallinen lehti nro C 272 , 01/09/1998 s. 0007



Ehdotus Euroopan parlamentin ja neuvoston direktiiviksi arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta annetun neuvoston direktiivin 85/611/ETY muuttamisesta rahastoyhtiöiden ja lyhennettyjen tarjousesitteiden sääntelemiseksi (98/C 272/08) (ETA:n kannalta merkityksellinen teksti) KOM(1998) 451 lopull. - 98/0242(COD) (Komission esittämä 17 päivänä heinäkuuta 1998) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 57 artiklan 2 kohdan, ottavat huomioon komission ehdotuksen, ottavat huomioon talous- ja sosiaalikomitean lausunnon, noudattavat perustamissopimuksen 189 b artiklassa määrättyä menettelyä, sekä katsovat, että (1) arvopapereihin kohdistuvaa yhteistä sijoitustoimintaa harjoittavista yrityksistä (yhteissijoitusyritykset) 20 päivänä joulukuuta 1985 annettu direktiivi 85/611/ETY (1), sellaisena kuin se on viimeksi muutettuna direktiivillä 88/220/ETY (2), on jo osaltaan tukenut merkittävästi yhtenäismarkkinoiden luomista tällä alalla, koska sillä annettiin, ensimmäistä kertaa rahoituspalvelualalla, säännökset toimiluvan vastavuoroisen tunnustamisen periaatteesta ja muita säännöksiä, joilla helpotetaan direktiivin soveltamisalaan kuuluvien yhteissijoitusyritysten (sijoitusrahasto -periaatteella toimivien rahastojen ja sijoitusyhtiöiden) osuuksien vapaata liikkuvuutta Euroopan unionin alueella, (2) direktiivi 85/611/ETY sisältää vain vähän säännöksiä yhteissijoitusyrityksiä hoitavista yhtiöistä (niin kutsutut rahastoyhtiöt); direktiivi 85/611/ETY ei sisällä säännöksiä, joilla varmistetaan, että näihin yhtiöihin sovelletaan kaikissa jäsenvaltioissa yhtäläisiä markkinoille pääsyä koskevia sääntöjä ja toiminnan harjoittamisen edellytyksiä; direktiivissä 85/611/ETY ei säädetä näiden yhtiöiden sivuliikkeiden perustamisesta eikä yhtiöiden oikeudesta tarjota vapaasti palveluja muussa jäsenvaltiossa kuin kotijäsenvaltiossaan, (3) rahastoyhtiön kotijäsenvaltiossa myönnetyllä toimiluvalla on voitava varmistaa sijoittajien suoja ja rahoitusjärjestelmän vakaus; omaksutun lähestymistavan tarkoituksena on saada aikaan toimilupien myöntämismenettelyjen ja toiminnan vakauden valvontajärjestelmien vastavuoroiseen tunnustamiseen tarvittava ja riittävä olennainen yhdenmukaistaminen, jonka ansiosta voidaan myöntää yksi koko Euroopan unionin alueella hyväksytty toimilupa ja soveltaa kotijäsenvaltion valvonnan periaatetta, (4) sijoittajien suojaamiseksi on tarpeen varmistaa kaikkien rahastoyhtiöiden sisäinen valvonta erityisesti kaksihenkisen johdon ja riittävien sisäisten valvontajärjestelmien avulla, (5) kotijäsenvaltiossaan toimiluvan saaneilla rahastoyhtiöillä on vastavuoroisen tunnustamisen periaatteen mukaisesti lupa tarjota niille myönnetyn toimiluvan mukaisia palveluja kaikkialla Euroopan unionissa perustamalla sivuliikkeitä tai soveltamalla palvelujen tarjoamisen vapauden periaatetta; sijoitusrahastojen sääntöjen hyväksyminen kuuluu rahastoyhtiön kotijäsenvaltion toimivaltaan, (6) yhteisen omaisuudenhoidon (sijoitusrahastojen ja sijoitusyhtiöiden hoidon) osalta rahastoyhtiöllä olisi kotijäsenvaltiossa saamansa toimiluvan perusteella oltava lupa seuraavien toimintojen harjoittamiseen vastaanottavassa jäsenvaltiossa: yhtiön kotijäsenvaltiossaan perustamien sijoitusrahastojen osuuksien jakelu; yhtiön hoitamien sijoitusyhtiöiden osakkeiden jakelu; kaikkien muiden yhteiseen omaisuudenhoitoon kuuluvien tehtävien hoitaminen; muiden jäsenvaltioiden kuin yhtiön kotijäsenvaltion lainsäädännön alaisten sijoitusyhtiöiden omaisuuden hoitaminen; yhteiseen omaisuudenhoitoon kuuluvien tehtävien hoitaminen muiden jäsenvaltioiden kuin yhtiön kotijäsenvaltion lainsäädännön alaisten rahastoyhtiöiden puolesta ja niiden antamaan valtuutukseen perustuen, (7) tämä direktiivi on tärkeä edistysaskel yhteissijoitusyritysten yhtenäismarkkinoiden toteuttamisessa, (8) vastavuoroisen tunnustamisen ja kotijäsenvaltion valvonnan periaatteet edellyttävät, että minkään jäsenvaltion toimivaltaiset viranomaiset eivät myönnä toimilupaa tai että ne peruuttavat toimiluvan niissä tapauksissa, joissa esimerkiksi toimintasuunnitelman sisällön, toiminnan alueellisen jakauman tai tosiasiallisen toiminnan perusteella on ilmeistä, että rahastoyhtiö on valinnut tietyn jäsenvaltion oikeusjärjestelmän kiertääkseen ankarammat vaatimukset, jotka ovat voimassa siinä jäsenvaltiossa, jossa se aikoo pääasiallisesti harjoittaa tai jo harjoittaa toimintaansa; tässä direktiivissä rahastoyhtiöllä on oltava sen jäsenvaltion myöntämä toimilupa, jossa sen sääntömääräinen kotipaikka sijaitsee; kotijäsenvaltion valvonnan periaatteen mukaisesti vain sillä jäsenvaltiolla, jossa rahastoyhtiöllä on sääntömääräinen kotipaikka, voidaan katsoa olevan toimivalta hyväksyä rahastoyhtiön perustamien sijoitusrahastojen säännöt ja omaisuudenhoitajan valinta, (9) direktiivissä 85/611/ETY rahastoyhtiöiden toiminta rajoitetaan vain sijoitusrahastojen ja sijoitusyhtiöiden hoitamiseen (yhteinen omaisuudenhoito); tämän rajoituksen tarkistaminen on toivottavaa, jotta voidaan ottaa huomioon jäsenvaltioiden kansallisen lainsäädännön viimeaikainen kehitys sekä antaa näille yrityksille mahdollisuus tärkeiden mittakaavaetujen hyödyntämiseen; tämän vuoksi on toivottavaa, että näille yrityksille myönnetään lupa myös yksittäisten asiakkaiden omaisuuden hoitamiseen (yksilöllinen omaisuudenhoito), eläkerahastojen ja tiettyjen pääasialliseen liiketoimintaan liittyvien liitännäistoimintojen hoito mukaan luettuna; tämänkaltaisella rahastoyhtiöiden toimialan laajennuksella ei vaaranneta näiden yhtiöiden toiminnan vakautta; otetaan käyttöön tiettyjä sääntöjä, joilla estetään eturistiriitojen syntyminen silloin, kun rahastoyhtiön toimilupa kattaa sekä yhteisen että yksilöllisen omaisuudenhoidon, (10) sijoitussalkkujen hoitaminen on sijoituspalvelu, joka kuuluu direktiivin 93/22/ETY (sijoituspalveluista arvopaperimarkkinoilla annetun direktiivin) soveltamisalaan; yhtenäisen sääntelykehyksen varmistamiseksi tällä alalla on toivottavaa, että rahastoyhtiöihin, joille myönnetty toimilupa kattaa myös edellä mainitun palvelun, sovelletaan sijoituspalveluista arvopaperimarkkinoilla annetussa direktiivissä säädettyjä toiminnan harjoittamisen edellytyksiä, (11) kotijäsenvaltio voi pääsääntöisesti antaa tämän direktiivin sääntöjä tiukempia sääntöjä erityisesti toimiluvan myöntämisehtojen, toiminnan vakautta koskevien vaatimusten, ilmoittamisvelvollisuuden ja tarjousesitteen osalta, (12) on toivottavaa antaa niitä ehtoja koskevat säännöt, joiden mukaisesti rahastoyhtiö voi valtuutukseen perustuen antaa toimeksi tiettyjä tehtäviä ja toimintoja kolmansille osapuolille lisätäkseen liiketoimintansa tehokkuutta; toimilupien vastavuoroisen tunnustamisen ja kotijäsenvaltion valvonnan periaatteiden moitteettoman toimimisen varmistamiseksi edellä mainitun kaltaiset toimeksiannot hyväksyvien jäsenvaltioiden on varmistettava, ettei rahastoyhtiö, jolle ne ovat myöntäneet toimiluvan, anna toimintaansa kokonaisuudessaan toimeksi yhdelle tai useammalle kolmannelle osapuolelle ja muutu näin itse toimimattomaksi kokoinaisuudeksi ja ettei valtuutusten olemassaolo vaikeuta rahastoyhtiön tehokasta valvontaa; se seikka, että rahastoyhtiö on antanut toimeksi tehtäviään, ei kuitenkaan missään olosuhteissa vaikuta yhtiön ja omaisuudenhoitajan velvoitteisiin osuudenomistajia ja toimivaltaisia viranomaisia kohtaan, (13) tietotekniikan kehityksen huomioon ottamiseksi on toivottavaa tarkistaa direktiivin 85/611/ETY mukaiset tietojen antamista koskevat nykyiset puitteet; erityisesti on toivottavaa ottaa käyttöön nykyisen varsinaisen tarjousesitteen lisäksi yhteissijoitusyrityksiä varten tarkoitettu uudentyyppinen tarjousesite (lyhennetty tarjousesite); tämänkaltainen uusi tarjousesite olisi suunniteltava siten, että sijoittajien on helppo käyttää sitä, ja sen olisi tämän vuoksi sisällettävä keskimääräiselle sijoittajalle tärkeitä tietoja; tämänkaltaisen tarjousesitteen olisi sisällettävä perustiedot yhteissijoitusyrityksestä selkeässä, tiiviissä ja helposti ymmärrettävässä muodossa; sijoittajalle on kuitenkin aina ilmoitettava lyhennettyyn tarjousesitteeseen sisältyvän asianmukaisen huomautuksen avulla, että varsinainen tarjousesite sekä yhteissijoitusyrityksen toimintakertomus ja puolivuotiskatsaus sisältävät tarkempia tietoja ja että nämä julkaisut toimitetaan maksutta pyynnöstä; lyhennetty tarjousesite on aina annettava maksutta merkitsijöille ennen sopimuksen tekemistä; tämän edellytyksen täyttyminen riittää sen tämän direktiivin mukaisen lakisääteisen velvoitteen noudattamiseksi, joka koskee tietojen antamista merkitsijöille ennen sopimuksen tekemistä, (14) on tarpeen varmistaa rahoituspalvelualalla toimivien välittäjien tasapuoliset toimintaedellytykset silloin, kun ne tarjoavat samoja palveluja, sekä sijoittajien yhdenmukainen vähimmäissuoja; liiketoiminnan aloittamiseen ja harjoittamiseen sovellettavien ehtojen yhdenmukaistaminen tiettyjen vähimmäisvaatimusten osalta on ehdoton edellytys näiden toimijoiden sisämarkkinoiden toteuttamiselle; tämän vuoksi vain oikeudellisesti sitovalla yhteisön direktiivillä, jossa asetetaan tietyt yhteisesti sovitut vähimmäisvaatimukset, voidaan saavuttaa tavoiteltavat tulokset; tällä direktiivillä toteutetaan vain tarvittava vähimmäisvaatimusten mukainen yhdenmukaistaminen, ja (15) tällä hetkellä ei ole olemassa yhdenmukaisia sääntöjä osuudenhaltijoiden korvausjärjestelmistä tapauksissa, joissa rahastoyhtiö tai sijoitusyhtiö ei pysty lunastamaan tai ostamaan osuuksia osuudenhaltijoilta; direktiivissä 97/9/EY säädetään sijoituspalveluyrityksiltä (pankit mukaan luettuna) sijoituspalveluja hankkivien sijoittajien korvausjärjestelmiä koskevista yhdenmukaistetuista säännöistä; edellä mainitun direktiivin 14 artiklan mukaan komissio antaa 31 päivään joulukuuta 1999 mennessä neuvostolle ja Euroopan parlamentille kertomuksen direktiivin soveltamisesta; komissio voi kertomuksen johtopäätösten perusteella katsoa, että sen on aiheellista esittää osuudenhaltijoiden korvausjärjestelmien käyttöönottoa koskeva ehdotus, OVAT ANTANEET TÄMÄN DIREKTIIVIN: 1 artikla Muutetaan direktiiviä 85/611/ETY seuraavasti: 1. Lisätään 1 a artikla seuraavasti: "1 a artikla Tässä direktiivissä tarkoitetaan: 1. omaisuudenhoitajalla 7 ja 14 artiklassa tarkoitettuja tehtäviä hoitavia laitoksia, joihin sovelletaan III ja IV jakson säännöksiä; 2. rahastoyhtiöllä yhtiötä, jonka tavanomaisena liiketoimintana on sijoitusrahastojen ja sijoitusyhtiöiden hoitaminen (yhteinen omaisuudenhoito); 3. rahastoyhtiön kotijäsenvaltiolla jäsenvaltiota, jossa rahastoyhtiön sääntömääräinen kotipaikka sijaitsee; 4. rahastoyhtiön vastaanottavalla jäsenvaltiolla jäsenvaltiota, joka ei ole rahastoyhtiön kotijäsenvaltio mutta jossa rahastoyhtiöllä on sivuliike tai jossa se tarjoaa palvelujaan; 5. yhteissijoitusyrityksen kotijäsenvaltiolla a) kun yhteissijoitusyritys on sijoitusrahasto, jäsenvaltiota, jossa rahastoyhtiön sääntömääräinen kotipaikka sijaitsee; b) kun yhteissijoitusyritys on sijoitusyhtiö, jäsenvaltiota, jossa sijoitusyhtiön sääntömääräinen kotipaikka sijaitsee; 6. yhteissijoitusyrityksen vastaanottavalla jäsenvaltiolla jäsenvaltiota, jossa sijoitusrahaston tai sijoitusyhtiön osuuksia pidetään kaupan; 7. sivuliikkeellä liiketoimipaikkaa, joka on rahastoyhtiön osa, joka ei ole oikeushenkilö ja joka tarjoaa rahastoyhtiölle myönnetyn toimiluvan mukaisia palveluja; kaikkia rahastoyhtiön tiettyyn jäsenvaltioon perustamia liiketoimipaikkoja pidetään yhtenä sivuliikkeenä silloin, kun rahastoyhtiön päätoimipaikka on toisessa jäsenvaltiossa; 8. toimivaltaisilla viranomaisilla viranomaisia, jotka jäsenvaltio nimeää direktiivin 85/611/ETY 49 artiklan mukaisesti; 9. läheisillä sidoksilla direktiivin 95/26/EY (1) 2 artiklan 1 kohdassa määriteltyä tilannetta; 10. määräomistusyhteydellä sellaista suoraa tai välillistä omistusyhteyttä rahastoyhtiössä, joka on vähintään 10 prosenttia pääomasta tai äänioikeuksista tai jolla on mahdollista vaikuttaa huomattavasti sen rahastoyhtiön johtamiseen, jossa määräomistusyhteys on. Tätä määritelmää sovellettaessa otetaan huomioon direktiivin 88/627/ETY (2) 7 artiklassa tarkoitetut äänioikeudet, 11. sijoituspalveludirektiivillä tarkoitetaan sijoituspalveluista arvopaperimarkkinoilla 10 päivänä toukokuuta 1993 annettua neuvoston direktiiviä 93/22/ETY (3) (1) EYVL L 168, 18.7.1995, s. 7. (2) EYVL L 348, 17.12.1988, s. 62. (3) EYVL L 141, 11.6.1993, s. 27.." 2. Korvataan direktiivin 4 artiklan 3 kohta seuraavasti: "3. Toimivaltaiset viranomaiset eivät saa antaa yhteissijoitusyritykselle toimilupaa, jos rahastoyhtiö ei täytä tämän direktiivin III jaksossa säädettyjä vaatimuksia. Lisäksi toimivaltaiset viranomaiset eivät saa antaa yhteissijoitusyritykselle toimilupaa, jos sijoitusyhtiön tai omaisuudenhoitajan johtajat eivät ole riittävän hyvämaineisia tai jos heillä ei ole tehtäviensä hoitamisen edellyttämää kokemusta. Tämän toteamista varten sijoitusyhtiön ja omaisuudenhoitajan johtajien sekä heidän sijaisinaan näissä tehtävissä toimivien henkilöiden nimet on viipymättä ilmoitettava toimivaltaisille viranomaisille. `Johtajilla` tarkoitetaan henkilöitä, jotka lain tai yhtiöjärjestyksen mukaan edustavat sijoitusyhtiötä tai omaisuudenhoitajaa tai jotka tosiasiallisesti määräävät sijoitusyhtiön tai omaisuudenhoitajan toimintalinjasta." 3. Korvataan direktiivin 5 ja 6 artikla seuraavasti: "III JAKSO Rahastoyhtiöiden velvoitteet A osasto Liiketoiminnan aloittamisen edellytykset 5 artikla 1. Rahastoyhtiötoiminnan aloittamiseen tarvitaan kotijäsenvaltion toimivaltaisten viranomaisten etukäteen myöntämä virallinen toimilupa. Rahastoyhtiölle tämän direktiivin mukaisesti myönnetty toimilupa on voimassa kaikissa jäsenvaltioissa. 2. Rahastoyhtiö ei saa harjoittaa muuta toimintaa kuin sijoitusrahastojen ja sijoitusyhtiöiden hoitamista. Tässä direktiivissä sijoitusrahastojen ja sijoitusyhtiöiden hoitoon kuuluvat myös liitteessä II luetellut tehtävät. 3. Poiketen siitä mitä 2 kohdassa säädetään, jäsenvaltio voi antaa sijoitusrahastojen ja sijoitusyhtiöiden hoidon lisäksi rahastoyhtiölle toimiluvan seuraavien palvelujen tarjoamiseen: - omaisuudenhoito, eläkerahastojen omistamien sijoitussalkkujen hoito mukaan luettuna, sijoittajien antaman valtuutuksen mukaisesti, harkintavaltaa käyttäen ja asiakaskohtaisesti silloin, kun sijoitussalkkuun sisältyy yksi tai useampia sijoituspalveludirektiivin liitteen B osassa lueteltuja rahoitusvälineitä; - liitännäispalveluina: a) sijoitusneuvonta, joka koskee yhtä tai useampaa sijoituspalveludirektiivin liitteen B osassa luetelluista rahoitusvälineistä; b) yhteissijoitusyritysten osuuksien säilytys ja hoito. Rahastoyhtiöille ei missään olosuhteissa voida antaa tämän direktiivin mukaisesti toimilupaa vain tässä kohdassa tarkoitettujen palvelujen tarjontaan. 4. Sijoituspalveludirektiivin 2 artiklan 4 kohtaa, 8 artiklan 2 kohtaa, 10 artiklaa, 11 artiklaa ja 12 artiklan 1 kohtaa sekä 13 artiklaa sovelletaan rahastoyhtiöihin, joiden toimilupa kattaa 3 kohdan ensimmäisessä luetelmakohdassa tarkoitetun harkinnanvaraisen omaisuudenhoitopalvelun. 5 a artikla 1. Rajoittamatta kansallisessa lainsäädännössä asetettujen muiden yleisten edellytysten soveltamista toimivaltaiset viranomaiset eivät saa myöntää rahastoyhtiölle toimilupaa - jollei sillä ole riittävästi alkupääomaa, jonka on a) niillä yhtiöillä, joille on myönnetty toimilupa ainoastaan sijoitusrahastojen ja sijoitusyhtiöiden hoitamiseen, oltava 50 000 ecua, b) niillä yhtiöillä, joiden toimilupa kattaa myös 5 artiklan 3 kohdan ensimmäisen luetelmakohdan mukaiset harkinnanvaraiset omaisuudenhoitopalvelut, sisällettävä edellä a kohdassa mainitun pääoman lisäksi direktiivin 93/6/ETY (1) 3 artiklan 1 ja 2 kohdan sääntöjen mukaan määritettävä pääoma ottaen huomioon kyseisen palvelun luonne, - jolleivät henkilöt, jotka tosiasiallisesti johtavat rahastoyhtiötä, ole riittävän hyvämaineisia ja kokeneita myös rahastoyhtiön hoitamien erityyppisten yhteissijoitusyritysten osalta. Rahastoyhtiön toiminnan johtamista koskevat päätökset tekee vähintään kaksi henkilöä, jotka täyttävät edellä mainitut edellytykset, - jollei toimilupahakemuksessa ole liitteenä toimintaohjelmaa, jossa selvitetään muun muassa rahastoyhtiön organisaatiorakenne, - jolleivät sen hallinnollinen päätoimipaikka ja sääntömääräinen kotipaikka ole samassa jäsenvaltiossa. 2. Lisäksi jos rahastoyhtiön ja luonnollisen henkilön tai oikeushenkilön välillä on läheinen sidos, toimivaltaiset viranomaiset voivat myöntää toimiluvan vain, jos nämä sidokset eivät estä viranomaisia hoitamasta tehokkaasti valvontaan liittyviä tehtäviään. Toimivaltaisten viranomaisten on evättävä toimilupa myös silloin, kun rahastoyhtiöön läheisesti sidoksissa olevaan yhteen tai useampaan luonnolliseen tai oikeushenkilöön sovellettavat kolmannen maan lait, asetukset tai hallinnolliset määräykset tai niiden täytäntöönpanoon liittyvät vaikeudet estävät viranomaisia hoitamasta tehokkaasti valvontaan liittyviä tehtäviään. Toimivaltaisten viranomaisten on vaadittava rahastoyhtiöitä toimittamaan niille tiedot, joita ne tarvitsevat tämän luetelmakohdan mukaisten edellytysten täyttymisen jatkuvaa valvontaa varten. 3. Hakijalle- on ilmoitettava kuuden kuukauden kuluessa täydellisen hakemuksen jättämisestä, onko toimilupa myönnetty. Toimiluvan epääminen on aina perusteltava. 4. Rahastoyhtiö voi aloittaa toimintansa välittömästi sen jälkeen, kun toimilupa on myönnetty. 5. Toimivaltaiset viranomaiset voivat peruuttaa rahastoyhtiölle myönnetyn toimiluvan tämän direktiivin mukaisesti ainoastaan, jos rahastoyhtiö a) ei käytä toimilupaa 12 kuukauden kuluessa, kieltäytyy nimenomaisesti toimiluvasta tai on lopettanut tämän direktiivin soveltamisalaan kuuluvan toiminnan enemmän kuin kuusi kuukautta aikaisemmin, jollei kyseinen jäsenvaltio ole määrännyt, että näissä tapauksissa toimilupa raukeaa; b) on saanut toimiluvan valheellisen ilmoituksen perusteella tai muilla määräystenvastaisilla keinoilla; c) ei enää täytä toimiluvan myöntämisehtoja; d) ei enää täytä direktiivin 93/6/ETY mukaisia vaatimuksia silloin, kun sen toimilupa kattaa myös tämän direktiivin 5 artiklan 3 kohdan ensimmäisessä luetelmakohdassa tarkoitetun harkinnanvaraisen omaisuudenhoidon; e) on vakavalla ja järjestelmällisellä tavalla rikkonut tämän direktiivin mukaisesti annettuja säännöksiä; f) kuuluu muihin sellaisiin tapauksiin, joissa peruuttamisesta säädetään kansallisessa lainsäädännössä. 5 b artikla 1. Toimivaltaiset viranomaiset eivät saa myöntää toimilupaa rahastoyhtiötoiminnan aloittamista varten, ennen kuin niille on ilmoitettu sellaisten rahastoyhtiön osakkeenomistajien tai jäsenten henkilöllisyys, jolla on määräomistusyhteys, sekä näiden omistusyhteyksien määrä, riippumatta siitä, ovatko osakkeenomistajat tai jäsenet suoraan tai välillisesti osakkeenomistajia tai jäseniä, luonnollisia henkilöitä tai oikeushenkilöitä. Toimivaltaisten viranomaisten on evättävä toimilupa, jos, ottaen huomioon tarve varmistaa rahastoyhtiön järkevä ja vakaa hoito, ne eivät ole vakuuttuneita edellä mainittujen osakkeenomistajien tai jäsenten sopivuudesta. 2. Jos kyse on sellaisen rahastoyhtiön sivuliikkeestä, jolla on sääntömääräinen kotipaikka Euroopan unionin ulkopuolella ja joka on aloittamassa toimintaansa tai jo harjoittaa sitä, jäsenvaltiot eivät saa soveltaa säännöksiä, jotka johtavat suotuisampaan kohteluun kuin sellaisen rahastoyhtiön sivuliikkeen kohtelu, jolla on sääntömääräinen kotipaikka jäsenvaltioiden alueella. 3. Sellaisen toisen jäsenvaltion toimivaltaisia viranomaisia, jota asia koskee, on kuultava etukäteen sellaisen rahastoyhtiön toimiluvan osalta - joka on toisessa jäsenvaltiossa toimiluvan saaneen rahastoyhtiön, sijoituspalveluyrityksen tai luottolaitoksen tytäryritys, - joka on toisessa jäsenvaltiossa toimiluvan saaneen rahastoyhtiön, sijoituspalveluyrityksen tai luottolaitoksen emoyrityksen tytäryritys, tai - jossa määräysvaltaa käyttävät samat luonnolliset henkilöt tai oikeushenkilöt, jotka käyttävät määräysvaltaa toisessa jäsenvaltiossa toimiluvan saaneessa rahastoyhtiössä, sijoituspalveluyrityksessä tai luottolaitoksessa. B osasto Suhteet kolmansiin maihin 5 c artikla 1. Suhteista kolmansiin maihin säädetään direktiivin 93/22/ETY 7 artiklan asianomaisissa säännöissä. Tässä direktiivissä sijoituspalveludirektiivin 7 artiklan sisältyvä ilmaukset `yritys` ja `sijoituspalveluyritys` korvataan ilmauksella `rahastoyhtiö` ja ilmaus `sijoituspalveluyritykset` ilmauksella `rahastoyhtiöt`; sijoituspalveludirektiivin 7 artiklan 2 kohdan ilmaus `palvelujen tarjoamisen yhteydessä` korvataan ilmauksella `palvelujen tarjoamisen yhteydessä`. 2. Jäsenvaltioiden on ilmoitettava komissiolle niistä yleisistä vaikeuksista, joita yhteissijoitusyrityksillä on osuuksien kaupan pitämisessä kolmannessa maassa. C osasto Toiminnan harjoittamisen edellytykset 5 d artikla 1. Rahastoyhtiön kotijäsenvaltion toimivaltaisten viranomaisten on vaadittava, että rahastoyhtiö, jolle ne ovat myöntäneet toimiluvan, täyttää jatkuvasti tämän direktiivin 5 artiklan sekä 5 a artiklan 1 ja 2 kohdassa asetetut edellytykset. 2. Rahastoyhtiön toiminnan vakauden valvonnasta vastaavat kotijäsenvaltion toimivaltaiset viranomaiset riippumatta siitä, perustaako rahastoyhtiö sivuliikkeen tai tarjoaako se palveluja toisessa jäsenvaltiossa, sanotun kuitenkaan rajoittamatta sellaisten tämän direktiivin säännösten soveltamista, jotka antavat valvontavastuun vastaanottavan jäsenvaltion viranomaisille. 5 e artikla Määräomistusyhteyksiin rahastoyhtiössä sovelletaan sijoituspalveludirektiivin 9 artiklassa asetettuja sääntöjä. Tässä direktiivissä sijoituspalveludirektiivin 9 artiklaan sisältyvät ilmaukset `yritys` ja `sijoituspalveluyritys` korvataan ilmauksella `rahastoyhtiö` ja ilmaus `sijoituspalveluyritykset` ilmauksella `rahastoyhtiöt`. 5 f artikla 1. Kotijäsenvaltion on laadittava toiminnan vakautta koskevat säännöt, joita niiden rahastoyhtiöiden, joiden toimilupa kattaa ainoastaan sijoitusrahastojen ja sijoitusyhtiöiden hoitamisen, on aina noudatettava. Kotijäsenvaltion toimivaltaisten viranomaisten on erityisesti, myös rahastoyhtiön hoitamien yhteissijoitusyritysten luonne huomioon ottaen, vaadittava, että jokaisella rahastoyhtiöllä on järkevä hallinto- ja tilinpitokäytäntö, automaattista tietojenkäsittelyä varten tarkoitetut valvonta- ja turvajärjestelyt sekä riittävät sisäiset tarkastusjärjestelmät, joiden avulla voidaan muun muassa varmistaa, että rahastoyhtiön hoitamien sijoitusrahastojen ja sijoitusyhtiöiden varat sijoitetaan rahaston sääntöjen tai yhtiöjärjestyksen sekä voimassa olevien säädösten mukaisesti. 2. Rahastoyhtiö, jonka toimilupa kattaa myös 5 artiklan 3 kohdan ensimmäisessä luetelmakohdassa tarkoitetun harkinnanvaraisen omaisuudenhoidon - ei saa osittain eikä kokonaisuudessaan sijoittaa sijoittajan omaisuutta hoitamiensa sijoitusrahastojen tai sijoitusyhtiöiden osuuksiin ilman asiakkaan etukäteen antamaa yleishyväksyntää, - ei saa tarjota harkintaan perustuvaa omaisuudenhoitopalvelua omaisuudenhoitajalle, joka hoitaa kyseisen rahastoyhtiön puolesta tämän direktiivn 7 ja 14 artiklassa tarkoitettuja tehtäviä, - on sijoittajien korvausjärjestelmistä annetun direktiivin 97/9/EY (1) säännösten alainen. 5 g artikla 1. Kun jäsenvaltio sallii rahastoyhtiön antaa erityiseen valtuutukseen perustuen ja liiketoiminnan tehostamiseksi toimeksi kolmansille osapuolille yhden tai useamman liitteessä II mainituista yhteiseen omaisuudenhoitoon kuuluvista tehtävistä, valtuutus on toimitettava toimivaltaisille viranomaisille etukäteishyväksyntää varten. 2. Toimivaltaiset viranomaiset voivat hyväksyä valtuutuksen vasta, kun ne ovat varmistaneet, että seuraavat edellytykset täyttyvät: - valtuutus ei estä rahastoyhtiön tehokasta valvontaa, - ristiriitojen välttämiseksi valtuutusta ei saa antaa omaisuudenhoitajalle eikä henkilölle, jolla on määräomistusyhteys rahastoyhtiön tai omaisuudenhoitajan päääomaan, tai henkilölle, jonka edut voivat olla ristiriidassa rahastoyhtiön tai osuudenhaltijoiden etujen kanssa, - käytettävissä on toimenpiteitä, joiden avulla rahastoyhtiön liiketoimintaa johtavat henkilöt voivat jatkuvasti valvoa valtuutetun toimintaa, - valtuutus ei estä rahastoyhtiön liiketoimintaa johtavia henkilöitä milloin tahansa antamasta lisäohjeita tehtävien hoitoon valtuutetulle tai peruuttamasta valtuutusta, - toimeksi annettavien tehtävien luonne huomioon ottaen tehtävien hoitoon valtuutettavan henkilön on voitava esittää riittävät ammatilliset ja rahoitukselliset takuut, - yhteissijoitusyritysten tarjousesitteissä ja kaikessa markkinointiaineistossa luetellaan tehtävät, joiden siirtämiseen rahastoyhtiö on saanut luvan. 3. Se, että rahastoyhtiö on siirtänyt omia toimintojaan kolmansille osapuolille, ei missään olosuhteissa vaikuta rahastoyhtiön eikä omaisuudenhoitajan velvoitteisiin. 5 h artikla Neuvosto ja parlamentti ottavat huomioon komission julkilausuman, jonka mukaan komissio voi sijoittajien korvausjärjestelmistä annetun direktiivin 97/9/EY 14 artiklan mukaisesti 31 päivään joulukuuta 1999 mennessä neuvostolle ja Euroopan parlamentille antamansa kertomuksen johtopäätösten perusteella katsoa, että sen on aiheellista esittää yhteissijoitusyritysten osuudenhaltijoiden korvausjärjestelmien käyttöönottoa koskeva ehdotus. D osasto Sijoittautumisoikeus ja palvelujen tarjoamisen vapaus 6 artikla 1. Jäsenvaltioiden on varmistettava, että rahastoyhtiö, jolle toisen jäsenvaltion toimivaltaiset viranomaiset ovat tämän direktiivin mukaisesti myöntäneet toimiluvan, voi harjoittaa niiden alueella toimiluvan mukaista toimintaa joko perustamalla sivuliikkeen tai palvelujen tarjoamisen vapauden perusteella. 2. Jäsenvaltiot eivät saa vaatia, että sivuliikkeen perustaminen tai palvelujen tarjoaminen edellyttää toimilupaa tai perustamispääomaa tai muita vaikutuksiltaan vastaavia toimenpiteitä. 6 a artikla 1. Edellä 5 ja 5 a artiklassa säädettyjen edellytysten täyttämisen lisäksi rahastoyhtiön, joka haluaa perustaa sivuliikkeen toisen jäsenvaltion alueelle, on ilmoitettava siitä kotijäsenvaltionsa toimivaltaisille viranomaisille. 2. Jäsenvaltioiden on vaadittava kaikkia rahastoyhtiöitä, jotka haluavat perustaa sivuliikkeen toisen jäsenvaltion alueelle, antamaan kohdassa 1 tarkoitettua ilmoitusta tehdessään seuraavat tiedot sekä esittämään seuraavat asiakirjat: I. Yleistiedot: a) jäsenvaltio, jonka alueelle rahastoyhtiö aikoo perustaa sivuliikkeen; b) toimintasuunitelma ja sivuliikkeen organisaatiorakenne; c) vastaanottavassa jäsenvaltiossa osoite, josta asiakirjoja on mahdollista saada; d) sivuliikkeen hoitamisesta vastuussa olevien nimet. II. Tiedot, jotka koskevat sivuliikkeen harjoittamaa, rahastoyhtiön hoitamien tämän direktiivin mukaisten sijoitusrahastojen ja sijoitusyhtiöiden osuuksien jakelua: a) yksityiskohtaiset tiedot suunnitellusta jakelusta sekä järjestelyistä, jotka koskevat osuuksien kaupan pitämistä kyseisessä toisessa jäsenvaltiossa; b) kunkin kyseeseen tulevan sijoitusrahaston ja sijoitusyhtiön osalta: rahaston säännöt tai yhtiöjärjestys, tarjousesitteet sekä tarvittaessa viimeksi laadittu toimintakertomus ja sen jälkeen laadittu puolivuotiskatsaus. 3. Jollei kotijäsenvaltion toimivaltaisilla viranomaisilla ole syytä epäillä rahastoyhtiön hallinnollisten rakenteiden tai varojen riittävyyttä, kun otetaan huomioon suunniteltu toiminta, niiden on kolmen kuukauden kuluessa kaikkien 2 kohdassa tarkoitettujen tietojen vastaanottamisesta toimitettava nämä tiedot vastaanottavan jäsenvaltion toimivaltaisille viranomaisille ja ilmoitettava siitä rahastoyhtiölle. Niiden on lisäksi ilmoitettava: - yksityiskohtaiset tiedot sijoittajien suojaksi tarkoitetuista korvausjärjestelmistä, - kunkin sijoitusrahaston ja sijoitusyhtiön, jonka osuuksia pidetään kaupan vastaanottavassa jäsenvaltiossa, osalta todistus siitä, että kyseinen yritys täyttää tämän direktiivin mukaiset vaatimukset. Jos kotijäsenvaltion toimivaltaiset viranomaiset kieltäytyvät toimittamasta 2 kohdassa tarkoitettuja tietoja vastaanottavan jäsenvaltion toimivaltaisille viranomaisille, niiden on perusteltava kieltäytymisensä kyseiselle rahastoyhtiölle kahden kuukauden kuluessa siitä, kun ne ovat saaneet kaikki tiedot. Kieltäytymiseen tai vastaamatta jättämiseen voi hakea muutosta kotijäsenvaltion tuomioistuimissa. 4. Ennen kuin rahastoyhtiön sivuliike aloittaa toimintansa, vastaanottavan jäsenvaltion toimivaltaisten viranomaisten on kahden kuukauden kuluessa 2 kohdassa tarkoitettujen tietojen saamisesta valmistauduttava rahastoyhtiön valvontaan ja tarvittaessa ilmoitettava ne vaatimukset, mukaan lukien 44 ja 45 artiklassa tarkoitetut vastaanottavassa jäsenvaltiossa voimassa olevat säännöt ja 5 artiklan 3 kohdassa tarkoitettujen omaisuudenhoitopalvelujen tarjonnassa noudatettavat menettelytapasäännöt, joiden mukaisesti, yleisen edun vaatimukset huomioon ottaen, kyseistä liiketoimintaa on vastaanottavassa jäsenvaltiossa harjoitettava. 5. Kun ilmoitus vastaanottavan jäsenvaltion toimivaltaisilta viranomaisilta saadaan tai, jos näiltä viranomaisilta ei saada tällaista ilmoitusta, kun 4 kohdassa säädetty ajanjakso päättyy, sivuliike voidaan perustaa, ja se voi aloittaa toimintansa. Tästä ajankohdasta lähtien rahastoyhtiö voi lisäksi aloittaa hoitamiensa, tämän direktiivin mukaisten sijoitusrahastojen ja sijoitusyhtiöiden osuuksien jakelun, elleivät vastaanottavan jäsenvaltion toimivaltaiset viranomaiset tee tämän kahden kuukauden jakson kuluessa kotijäsenvaltion toimivaltaisille viranomaisille tiedoksi annettavaa perusteltua päätöstä, jonka mukaan osuuksien kaupan pitämiseksi toteutetut järjestelyt eivät ole 44 artiklan 1 kohdassa ja 45 artiklassa tarkoitettujen säännösten mukaisia. 6. Jos 2 kohdan 1 alakohdan b, c tai d alakohdan tai II alakohdan mukaisesti toimitetut tiedot muuttuvat, rahastoyhtiön on ilmoitettava muutoksesta kirjallisesti sekä kotijäsenvaltion että vastaanottavan jäsenvaltion toimivaltaisille viranomaisille viimeistään kuukautta ennen muutoksen voimaantuloa, jotta kotijäsenvaltion toimivaltaiset viranomaiset voivat päättää muutoksesta 3 kohdan mukaisesti ja vastaanottavan jäsenvaltion toimivaltaiset viranomaiset 4 kohdan mukaisesti. 7. Jos 3 kohdan toisen alakohdan mukaisesti ilmoitetut tiedot muuttuvat, kotijäsenvaltion viranomaisten on ilmoitettava siitä vastaanottavan jäsenvaltion viranomaisille. 6 b artikla 1. Rahastoyhtiön, joka haluaa harjoittaa liiketoimintaa toisen jäsenvaltion alueella ensimmäistä kertaa palvelujen tarjoamisen vapauden perusteella, on ilmoitettava kotijäsenvaltionsa toimivaltaisille viranomaiselle seuraavat tiedot: I. Yleistiedot: a) jäsenvaltio, jonka alueella se aikoo toimia; b) toimintasuunnitelma. II. Tiedot, jotka koskevat rahastoyhtiön hoitamien tämän direktiivin mukaisten sijoitusrahastojen ja sijoitusyhtiöiden osuuksien jakelua vastaanottavassa jäsenvaltiossa: a) yksityskohtaiset tiedot suunnitellusta jakelusta sekä järjestelyistä, jotka koskevat osuuksien kaupan pitämistä kyseisessä toisessa jäsenvaltiossa; b) kunkin kyseeseen tulevan sijoitusrahaston ja sijoitusyhtiön osalta: rahaston säännöt tai yhtiöjärjestys, tarjousesitteet sekä tarvittaessa viimeksi laadittu toimintakertomus ja sen jälkeen laadittu puolivuotiskatsaus. 2. Kotijäsenvaltion toimivaltaisten viranomaisten on kuukauden kuluessa 1 kohdassa tarkoitettujen tietojen saamisesta toimitettava ne vastaanottavan jäsenvaltion toimivaltaisille viranomaisille. Niiden on lisäksi ilmoitettava: - yksityiskohtaiset tiedot sijoittajien suojaksi tarkoitetuista korvausjärjestelmistä, - kunkin sijoitusrahaston ja sijoitusyhtiön, joiden osuuksia pidetään kaupan vastaanottavassa jäsenvaltiossa, osalta todistus siitä, että kyseinen yritys täyttää tämän direktiivin mukaiset edellytykset. 3. Rahastoyhtiö voi tämän jälkeen aloittaa toimintansa vastaanottavassa jäsenvaltiossa. Tämän direktiivin mukaisten sijoitusrahastojen ja sijoitusyhtiöiden osuuksien jakelu voidaan aloittaa kuukauden kuluttua siitä, kun vastaanottavan jäsenvaltion toimivaltaiset viranomaiset saavat 1 ja 2 kohdassa tarkoitetut tiedot, elleivät vastaanottavan jäsenvaltion toimivaltaiset viranomaiset tee tämän yhden kuukauden jakson kuluessa kotijäsenvaltion toimivaltaisille viranomaisille tiedoksi annettavaa perusteltua päätöstä, jonka mukaan osuuksien kaupan pitämiseksi toteutetut järjestelyt eivät ole 44 artiklan 1 kohdassa ja 45 artiklassa tarkoitettujen säännösten mukaisia. Vastaanottavan jäsenvaltion toimivaltaisten viranomaisten on saadessaan 1 kohdassa tarkoitetut tiedot ilmoitettava tarvittaessa rahastoyhtiölle ne vaatimukset, mukaan lukien 5 artiklan 3 kohdassa tarkoitettujen omaisuudenhoitopalvelujen tarjonnassa noudatettavat menettelytapasäännöt, joita, yleisen edun vaatimukset huomioon ottaen, rahastoyhtiön on vastaanottavassa jäsenvaltiossa noudatettava. 4. Jos 1 kohdan I alakohdan b alakohdan tai II alakohdan mukaisesti ilmoitettujen tietojen sisältö muuttuu, rahastoyhtiön on ilmoitettava muutoksesta kirjallisesti sekä kotijäsenvaltion että vastaanottavan jäsenvaltion toimivaltaisille viranomaisille ennen muutosten voimaantuloa, jotta vastaanottavan jäsenvaltion toimivaltaiset viranomaiset voivat tarvittaessa ilmoittaa yhtiölle 2 kohdan mukaisesti toimitettaviin tietoihin tehtävistä muutoksista tai lisäyksistä. 5. Rahastoyhtiöön sovelletaan tämän artiklan mukaista ilmoittamismenettelyä myös silloin, kun se antaa toimeksi kolmannelle osapuolelle osuuksien kaupan pitämisen vastaanottavassa jäsenvaltiossa. 6 c artikla 1. Vastaanottava jäsenvaltio voi tilastollisia tarkoituksia varten vaatia, että kaikkien rahastoyhtiöiden, joilla on sivuliike niiden alueella, on toimitettava vastaanottavan jäsenvaltion toimivaltaisille viranomaisille määräajoin näissä jäsenvaltioissa harjoittamaansa liiketoimintaa koskeva kertomus. 2. Hoitaessaan tämän direktiivin mukaisia velvollisuuksiaan vastaanottavat jäsenvaltiot voivat vaatia, että rahastoyhtiöiden sivuliikkeiden on toimitettava edellä mainittuun tarkoitukseen samat tiedot kuin kansallisten rahastoyhtiöiden. Vastaanottavat jäsenvaltiot voivat vaatia, että niiden alueella palvelujen tarjoamisen vapauden perusteella toimivat rahastoyhtiöt toimittavat tiedot, joita tarvitaan valvottaessa, että yhtiöt noudattavat niihin sovellettavia, vastaanottavan jäsenvaltion asettamia normeja, vaikka nämä vaatimukset eivät saa olla tiukempia kuin ne vaatimukset, jotka sama jäsenvaltio on asettanut sijoittautuneille rahastoyhtiöille valvoakseen, että ne noudattavat edellä mainittuja normeja. 3. Jos vastaanottavan jäsenvaltion toimivaltaiset viranomaiset toteavat, että rahastoyhtiö, jolla on sivuliike tai joka tarjoaa palveluja sen alueella, ei noudata sellaisten tähän direktiivin sisältyvien säännösten mukaisesti annettuja säännöksiä ja määräyksiä, joilla annetaan toimivalta vastaanottavan jäsenvaltion toimivaltaisille viranomaisille, näiden viranomaisten on vaadittava kyseistä rahastoyhtiötä korjaamaan sääntöjenvastainen tilanne. 4. Jos kyseinen rahastoyhtiö ei toteuta tarvittavia toimenpiteitä, vastaanottavan jäsenvaltion toimivaltaisten viranomaisten on ilmoitettava siitä kotijäsenvaltion toimivaltaisille viranomaisille. Nämä toteuttavat mahdollisimman nopeasti kaikki tarvittavat toimenpiteet varmistaakseen, että rahastoyhtiö korjaa sääntöjenvastaisen tilanteen. Näiden toimenpiteiden luonteesta on ilmoitettava vastaanottavan jäsenvaltion toimivaltaisille viranomaisille. 5. Jos rahastoyhtiö jatkaa vastaanottavassa jäsenvaltiossa voimassa olevien 2 kohdassa tarkoitettujen säännösten tai määräysten rikkomista kotijäsenvaltion toteuttamista toimenpiteistä huolimatta tai sen vuoksi, että nämä toimenpiteet osoittautuvat riittämättömiksi tai niitä ei kyseisessä jäsenvaltiossa voida toteuttaa, vastaanottava jäsenvaltio voi ilmoitettuaan tästä kotijäsenvaltion toimivaltaisille viranomaisille toteuttaa tarvittavat toimenpiteet estääkseen säännöstenvastaisen toiminnan jatkumisen tai määrätäkseen sitä koskevia seuraamuksia sekä estääkseen tarvittaessa rahastoyhtiötä aloittamasta uusia liiketoimia alueellaan. Jäsenvaltioiden on huolehdittava siitä, että niiden alueella voidaan antaa näiden rahastoyhtiöihin kohdistuvien toimenpiteiden kannalta tarpeellisia asiakirjoja. 6. Edellä olevat säännökset eivät vaikuta vastaanottavan jäsenvaltion oikeuteen toteuttaa tarvittavat toimenpiteet ehkäistäkseen alueellaan esiintyvää, yleisen edun suojelemiseksi annettujen säännösten ja määräysten vastaista toimintaa tai määrätäkseen sitä koskevia seuraamuksia. Tähän kuuluu mahdollisuus estää säännöksiä rikkovia rahastoyhtiöitä aloittamasta uusia liiketoimia jäsenvaltion alueella. 7. Edellä 4, 5, ja 6 kohdan mukaisesti toteutetut toimenpiteet, joihin liittyy seuraamuksia tai rahastoyhtiön toiminnan rajoittamista, on perusteltava asianmukaisesti ja niistä on ilmoitettava kyseiselle rahastoyhtiölle. Näistä toimenpiteistä voidaan valittaa tuomioistuimeen toimenpiteen hyväksyneessä jäsenvaltiossa. 8. Ennen 3, 4, ja 5 kohdassa säädetyn menettelyn soveltamista vastaanottavan jäsenvaltion toimivaltaiset viranomaiset voivat kiireellisissä tapauksissa toteuttaa kaikki tarvittavat varotoimenpiteet suojatakseen sijoittajien sekä muiden sellaisten henkilöiden etua, joille palveluja tarjotaan. Komissiolle ja kyseisten muiden jäsenvaltioiden toimivaltaisille viranomaisille on ilmoitettava näistä toimenpiteistä mahdollisimman nopeasti. Kuultuaan kyseisten jäsenvaltioiden toimivaltaisia viranomaisia komissio voi päättää, että jäsenvaltion on muutettava toimenpiteitä tai kumottava ne. 9. Jos toimilupa peruutetaan, siitä on ilmoitettava vastaanottava jäsenvaltion toimivaltaisille viranomaisille, ja niiden on toteutettava tarvittavat toimenpiteet estääkseen kyseistä rahastoyhtiötä aloittamasta uusia liiketoimia alueellaan sekä suojatakseen sijoittajien etua. 10. Jäsenvaltiot ilmoittavat komissiolle niiden tapausten laadun ja määrän, joihin liittyy 6 a artiklan mukainen kieltäytyminen tai joissa on toteutettu 5 kohdan mukaisia toimenpiteitä. Komissio antaa kahden vuoden välein 53 artiklan mukaisesti perustetulle yhteyskomitealle tällaisia tapauksia käsittelevän kertomuksen. (1) EYVL L 141, 11.6.1993, s. 1. (1) EYVL L 84, 26.3.1997, s. 22."4. Lisätään 7 artiklan edelle seuraavaa: "III a JAKSO Omaisuudenhoitajan velvoitteet" 5. Korvataan 27 artiklan 1 kohta seuraavasti: "1. Sijoitusyhtiön, sekä jokaisen hoidossaan olevan `unit trust`-periaatteella toimivan rahaston osalta, rahastoyhtiön on julkistettava: - lyhennetty tarjousesite - varsinainen tarjousesite - toimintakertomus jokaiselta tilivuodelta, ja - puolivuotiskatsaus tilivuoden kuudelta ensimmäiseltä kuukaudelta." 6. Korvataan 28 artiklan 1 kohta seuraavasti: "1. Sekä lyhennetyssä että varsinaisessa tarjousesitteessä on oltava tiedot, joiden perusteella sijoittajat voivat luotettavasti arvioida heille ehdotettua sijoitusta. 2. Varsinaisessa tarjousesitteessä on oltava ainakin tämän direktiivin liitteen A luettelossa mainitut tiedot, jolleivät nämä tiedot sisälly varsinaiseen tarjousesitteeseen 29 artiklan 1 kohdan mukaisesti liitettyihin rahaston sääntöihin tai yhtiöjärjestykseen. 3. Lyhennettyyn tarjousesitteeseen on on koottava ainakin tämän direktiivin liitteen C luettelossa mainitut keskeiset tiedot. Se on suunniteltava ja laadittava siten, että se on helposti keskimääräisen sijoittajan ymmärrettävissä. Jäsenvaltiot voivat antaa luvan lyhennetyn tarjousesitteen liittämiseen varsinaiseen tarjousesitteeseen siten, että ne ovat irrotettavissa toisistaan. 4. Sekä varsinainen että lyhennetty tarjousesite voidaan laatia kirjallisen asiakirjan muotoon tai mihin tahansa muuhun kestävään muotoon, jolla on kirjallista muotoa vastaava, toimivaltaisten viranomaisten hyväksymä oikeudellinen asema." 7. Korvataan 29 artikla seuraavasti: "29 artikla 1. Sijoitusrahaston säännöt tai sijoitusyhtiön yhtiöjärjestys ovat varsinaisen tarjousesitteen erottamaton osa, ja ne on liitettävä siihen. 2. Edellä 1 kohdassa mainittuja asiakirjoja ei kuitenkaan tarvitse liittää varsinaiseen tarjousesitteeseen, jos osuudenhaltijoille ilmoitetaan siitä, että nämä asiakirjat toimitetaan heille pyynnöstä, tai siitä, missä nämä asiakirjat ovat nähtävänä niissä jäsenvaltioissa, joissa osuuksia pidetään kaupan." 8. Korvataan 30 artikla seuraavasti: "30 artikla Lyhennetyn ja varsinaisen tarjousesitteen keskeiset tiedot on pidettävä ajan tasalla." 9. Korvataan 32 artikla seuraavasti: "32 artikla Yhteissijoitusyrityksen on toimitettava lyhennetty ja varsinainen tarjousesitteensä ja niihin tehdyt muutokset sekä toimintakertomuksensa ja puolivuotiskatsauksensa toimivaltaisille viranomaisille." 10. Korvataan 33 artikla seuraavasti: "33 artikla 1. Lyhennetty tarjousesite on annettava merkitsijöille veloituksetta ennen sopimuksen tekemistä. Lisäksi varsinainen tarjousesite sekä viimeksi laadittu toimintakertomus ja puolivuotiskatsaus on toimitettava merkitsijöille veloituksetta heidän pyynnöstään. 2. Toimintakertomus ja puolivuotiskatsaus on toimitettava veloituksetta osuudenhaltijoille heidän pyynnöstään. 3. Toimintakertomusten ja puolivuotiskatsausten on oltava yhteisön saatavilla paikoissa tai muilla toimivaltaisten viranomaisten hyväksymillä tavoilla, joista ilmoitetaan lyhennetyssä ja varsinaisessa tarjousesitteessä." 11. Korvataan 35 artikla seuraavasti: "35 artikla Kaikessa yhteissijoitusyritysten osuuksien hankkimiseen kehottavassa mainonnassa on mainittava se seikka, että tarjousesitteet ovat olemassa, sekä ne paikat, joissa ne ovat yleisön saatavilla, tai se, miten yleisö voi saada ne käyttöönsä." 12. Korvataan 46 artikla seuraavasti: "46 artikla Jos sijoitusyhtiö aikoo pitää osuuksiaan kaupan jossakin toisessa jäsenvaltiossa kuin sijaintivaltiossaan, sen on ensin ilmoitettava tästä kyseisen toisen jäsenvaltion toimivaltaisille viranomaisille. Sen on samalla toimitettava viimeksi mainituille viranomaisille: - toimivaltaisten viranomaisten antama todistus siitä, että se täyttää tässä direktiivissä asetetut vaatimukset, - yhtiöjärjestyksensä, - varsinainen ja lyhennetty tarjousesitteensä, - tarvittaessa uusin toimintakertomuksensa ja sen jälkeinen mahdollinen puolivuotiskatsauksensa sekä - yksityiskohtaiset tiedot järjestelyistä, jotka on tehty osuuksien pitämiseksi kaupan kyseisessä toisessa jäsenvaltiossa. Sijoitusyhtiö voi aloittaa osuuksiensa kaupan pitämisen toisessa jäsenvaltiossa yhden kuukauden kuluttua edellä mainitusta ilmoituksesta, jolleivät kyseisten jäsenvaltioiden viranomaiset tee ennen tämän yhden kuukauden määräajan päättymistä perusteltua päätöstä, jonka mukaan osuuksien kaupan pitämistä koskevat järjestelyt eivät täytä 44 artiklan 1 kohdassa ja 45 artiklassa tarkoitettujen säännösten vaatimuksia" 13. Korvataan 47 artikla seuraavasti: "47 artikla Jos yhteissijoitusyritys pitää osuuksiaan kaupan jossakin toisessa jäsenvaltiossa kuin sijaintivaltiossaan, sen on tässä toisessa jäsenvaltiossa huolehdittava samoja menettelyjä kuin sen kotijäsenvaltiossa säädettyjä menettelyjä noudattaen seuraavien asiakirjojen ja tietojen jakelusta: 1. lyhennetty tarjousesite sekä tämän direktiivin 29 ja 30 artiklassa tarkoitetut muut tiedot kielellä, jota vastaanottavan jäsenvaltion asianomaisten sijoittajien on helppo ymmärtää; 2. varsinainen tarjousesite ja toimintakertomus sekä puolivuotiskatsaus vastaanottavan jäsenvaltion virallisella kielellä tai jollakin sen virallisista kielistä tai jollakin muulla kielellä, jos tämä kieli on kyseisessä jäsenvaltiossa yleisesti käytössä rahoitusalalla, jos se on toimivaltaisten viranomaisten hyväksymä ja jos muut toimivaltaisten viranomaisten mahdollisesti asettamat vaatimukset täyttyvät tarvittaessa." 14. Lisätään 52 artiklan jälkeen seuraavat artiklat: "52 a artikla 1. Jos rahastoyhtiö toimii yhdessä tai useammassa muussa jäsenvaltiossa kuin kotijäsenvaltiossaan tarjoamalla niissä palveluja tai perustamalla niihin sivuliikkeen, kaikkien kyseisten jäsenvaltioiden toimivaltaisten viranomaisten on toimittava läheisessä yhteistyössä. Niiden on toimitettava toisilleen pyynnöstä kaikki ne tiedot, jotka koskevat näiden rahastoyhtiöiden johtoa ja omistusta ja jotka voivat helpottaa näiden yhtiöiden valvontaa, sekä kaikki ne tiedot, jotka helpottavat tällaisen yhtiön toiminnan seurantaa. Erityisesti kotijäsenvaltion toimivaltaisten viranomaisten on tehtävä yhteistyötä sen varmistamiseksi, että vastaanoottavan jäsenvaltion toimivaltaiset viranomaiset keräävät 6 c artiklan 2 kohdassa tarkoitetut tiedot. 2. Siinä määrin kuin on tarpeen valvontaa koskevien valtuuksien käyttämiseksi, vastaanoottavan jäsenvaltion toimivaltaisten viranomaisten on ilmoitettava kotijäsenvaltion toimivaltaisille viranomaisille kaikista niistä toimenpiteistä, jotka vastaanottava jäsenvaltio on toteuttanut 6 c artiklan 6 kohdan mukaisesti ja jotka koskevat rahastoyhtiölle määrättyjä seuraamuksia tai sen toiminnalle asetettuja rajoituksia. 52 b artikla 1. Jos rahastoyhtiö, jolle toinen jäsenvaltio on myöntänyt toimiluvan, harjoittaa sivuliikkeen välityksellä liiketoimintaa vastaanottavan jäsenvaltion alueella, vastaanottavan jäsenvaltion on huolehdittava siitä, että rahastoyhtiön kotijäsenvaltion toimivaltaiset viranomaiset voivat ilmoitettuaan siitä vastaanoottavan jäsenvaltion toimivaltaisille viranomaisille suorittaa joko itse tai tehtävään valtuuttamiensa henkilöiden välityksellä paikalla tehtäviä tarkistuksia 52 a artiklassa tarkoitettujen tietojen vahvistamiseksi. 2. Rahastoyhtiön kotijäsenvaltion toimivaltaiset viranomaiset voivat myös pyytää rahastoyhtiön vastaanottavan jäsenvaltion toimivaltaisia viranomaisia huolehtimaan paikalla tehtävistä tarkatuksista. Tällaisen pyynnön saaneiden viranomaisten on toimivaltansa rajoissa vastattava pyyntöön suorittamalla kyseiset tarkastukset itse tai antamalla pyynnön esittäneiden viranomaisten taikka tilintarkastajien tai asiantuontijoiden suorittaa ne. 3. Tämä artikla ei rajoita vastaanottavan jäsenvaltion toimivaltaisten viranomaisten oikeutta suorittaa tämän direktiivin mukaisia tehtäviä hoitaessaan tarkastuksia niiden alueelle sijoittautuneiden sivuliikkeiden tiloissa." 15. Muutetaan liitteen A osaa seuraavasti: Lisätään sarakkeeseen "Tiedot sijoitusyhtiöstä" 1.2 kohdan jälkeen seuraavaa: "1.3. Jos sijoitusyhtiöllä on useita alarahastoja, maininta näistä alarahastoista." Lisätään sarakkeen "Tiedot sijoitusyhtiöstä" 1.13 kohtaan seuraava virke: "Jos sijoitusyhtiöllä on useita alarahastoja, tiedot siitä, miten osuudenomistaja voi siirtyä alarahastosta toiseen, sekä tiedot siirtymisestä veloitettavista maksuista." Lisätään 4 kohdan jälkeen 5 ja 6 kohta seuraavasti: "5. Muut sijoittamista koskevat tiedot 5.1. Sijoitusrahaston tai sijoitusyhtiön aikaisemman toiminnan tulokset (tarvittaessa). 5.2. Tiedot siitä, minkätyyppisille sijoittajille sijoitusrahasto tai sijoitusyhtiö on erityisesti tarkoitettu. 6. Taloudelliset tiedot 6.1. Mahdolliset muut kuin kohdassa 1.17 mainitut kulut ja maksut, eriteltyinä niihin, jotka maksaa osuudenomistaja, ja niihin, jotka maksetaan sijoitusrahaston tai sijoitusyhtiön varoista." Siirtymä- ja loppusäännökset 2 artikla 1. Sijoituspalveludirektiivin 1 artiklan 2 kohdan määritelmän mukaisille sijoituspalveluyrityksille, joille on myönnetty toimilupa ainoastaan direktiivin 93/22/ETY liitteen A osan 3 kohdan ja C osan 1 ja 6 kohdan mukaisten palvelujen tarjontaan, voidaan tämän direktiivin mukaisesti myöntää toimilupa sijoitusrahastojen ja sijoitusyhtiöiden hoitamiseen ja "rahastoyhtiön" vaatimukset täyttävänä yhtiönä toimimiseen. Tämä tapauksessa näiden sijoituspalveluyritysten on luovuttava sijoituspalveludirektiivin mukaisesti myönnettystä toimiluvasta. 2. Rahastoyhtiöillä, joille on niiden kotijäsenvaltioden myönnetty ennen 31 päivää joulukuuta 2002 direktiivin 85/611/ETY mukaisesti toimilupa sijoitusrahastojen ja sijoitusyhtiöiden hoitamiseen, katsotaan olevan tämän direktiivin mukainen toimilupa, jos näiden jäsenvaltioiden lainsäädännössä säädetään, että rahastoyhtiöiden on täytettävä 5 a ja 5 b artiklan vaatimuksia vastaavat vaatimukset voidakseen aloittaa kyseisen toiminnan harjoittamisen. 3. Rahastoyhtiöt, joille on ennen 31 päivää joulukuuta 2002 myönnetty toimilupa ja jotka eivät kuulu 2 kohdassa tarkoitettuihin yhtiöihin, voivat jatkaa toimintaansa, jos ne saavat 31 päivään joulukuuta 2005 mennessä niiden kotijäsenvaltion säännösten mukaisesti myönnetyn toimiluvan toimintansa jatkamiseen tämän direktiivin täyntäntöönpanemiseksi annettujen säännösten mukaisesti. Vain tällaisen toimiluvan myöntäminen tekee näistä rahastoyhtiöistä sijoittautumisoikeutta ja palvelujen tarjoamisen vapautta koskevien tämän direktiivin säännösten vaatimusten mukaisia. 3 artikla Jäsenvaltioiden on viimeistään 30 päivänä kesäkuuta 2002 annettava tämän direktiivin noudattamisen edellyttämät lait, asetukset ja hallinnolliset määräykset. Näiden säännösten on tultava voimaan viimeistään 31 päivänä joulukuuta 2002. Jäsenvaltioiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiivin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään. 4 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. (1) EYVL L 375, 31.12.1985, s. 3. (2) EYVL L 100, 19.4.1988, s. 31. LIITE I C luettelo LYHENNETYN TARJOUSESITTEEN SISÄLTÖ Yhteissijoitusyrityksen lyhyt esittely - tiedot siitä, milloin sijoitusrahasto tai sijoitusyhtiö on perustettu sekä siitä, missä jäsenvaltiossa sillä on sääntömääräinen kotipaikka ja minkä jäsenvaltion lainsäädäntöä siihen sovelletaan - rahastoyhtiö (tarvittaessa) - toimintakausi (tarvittaessa) - omaisuudenhoitaja - tilintarkastajat - yhteissijoitusrahastoa markkinoiva rahoitusalan taho (esimerkiksi pankki). Sijoituksia koskevat tiedot - lyhyt kuvaus yhteissijoitusrahaston tavoitteista - jos sijoitusyhtiöllä on useita alarahastoja, maininta tästä - sijoitusrahaston tai sijoitusyhtiön sijoituspolitiikka - sijoitusrahaston tai sijoitusyhtiön viimeaikainen tuloskehitys (tarvittaessa) - tiedot siitä, minkätyyppisille sijoittajille sijoitusrahasto tai rahastoyhtiö on erityisesti suunnattu. Taloutta koskevat tiedot - tiedot verotuskohtelusta - merkinnästä tai lunastuksesta veloitettavat kulut - muut mahdolliset kulut ja maksut eritelyinä niihin, jotka maksaa osuudenhaltija, ja niihin, jotka maksetaan sijoitusrahaston tai sijoitusyhtiön varoista. Myyntiä koskevat tiedot - miten osuuksia ostetaan - miten osuuksia myydään - jos sijoitusyhtiöllä on useita alarahastoja, miten siirtyminen alarahastosta toiseen tapahtuu ja mitä kuluja tällöin veloitetaan - milloin ja miten osingot jaetaan (tarvittaessa) - kuinka usein ja miten hinnat julkistetaan tai ne ovat saatavilla. - mistä saa tarvittaessa lisätietoja (kuten yhteyshenkilön nimi/osasto, ajat, jolloin tiedusteluihin vastataan). Lisätiedot - maininta siitä, että varsinainen tarjousesite, toimintakertomus ja puolivuotiskatsaus ovat saatavana maksutta ennen sopimuksen tekoa ja sen jälkeen. LIITE II Yhteiseen omaisuudenhoitoon kuuluvat tehtävät - Sijoitustoiminta: a) sijoitusten hallinta b) sijoitustoimintaan liittyvä hallinto (kuten ohjeiden antaminen meklareille, maksujen suoritukseen liittyvät järjestelyt ja äänioikeuksien käyttöä koskevien ohjeiden antaminen omaisuudenhoitajalle) - Kaupankäynti: a) kirjallisen aineiston tuottaminen b) rahastoyhtiön hoitamien sijoitusrahastojen ja sijoitusyhtiöiden osuuksien jakelu c) suhteet jakelusta vastaaviin asiamiehiin - Hallinto: a) lakisääteiset ja rahastonhoitoon liittyvät kirjanpitopalvelut b) asiakastiedustelut c) arvonmääritys ja hinnoittelu (veroilmoitukset mukaan luettuna) d) säännösten noudattamisen valvonta e) osuudenomistajarekisterin ylläpito f) tulojen jakaminen g) osuuksien liikkeeseenlasku ja lunastaminen h) selvitystoiminta (osuustodistusten toimitus mukaan luettuna) i) tietojen kirjaaminen